ভারী ব্যাগের বোঝা আর কম্পিউটার গেমসের নেশায় বিপন্ন শৈশবকে মাঠে নেমে খেলার সুযোগ দিতে চান মুখ্যমন্ত্রী। এবার স্কুলে খেলাধুলোর প্রসারে উদ্যোগী হচ্ছে রাজ্য সরকার। তাতে প্রাক্তন খেলোয়াড়দের সামিল করার কথাও ভাবা হচ্ছে বলে জানালেন মমতা বন্দ্যোপাধ্যায়। স্কুল ব্যাগের বোঝায় চুরি শৈশব। খেলার সময় বড্ড কম। কংক্রিটের জঙ্গলে নেই খেলার মাঠও। তাই কম্পিউটার গেমসেই সময় কাটে। একটু বড় হতেই সিঁধ কেটে ঘরে ঢোকে সোশাল নেটওয়ার্কিংয়ে মজে থাকার বিপদ। কখনও কৈশোরের শুরুতেই শেষ হয়ে যায় জীবন। নেতাজি ইন্ডোর স্টেডিয়ামে ক্লাবগুলিকে অনুদান বিলির অনুষ্ঠানে এ সব নিয়েই উদ্বেগ প্রকাশ করলেন মুখ্যমন্ত্রী।
 ওয়েব ডেস্ক: ভারী ব্যাগের বোঝা আর কম্পিউটার গেমসের নেশায় বিপন্ন শৈশবকে মাঠে নেমে খেলার সুযোগ দিতে চান মুখ্যমন্ত্রী। এবার স্কুলে খেলাধুলোর প্রসারে উদ্যোগী হচ্ছে রাজ্য সরকার। তাতে প্রাক্তন খেলোয়াড়দের সামিল করার কথাও ভাবা হচ্ছে বলে জানালেন মমতা বন্দ্যোপাধ্যায়। স্কুল ব্যাগের বোঝায় চুরি শৈশব। খেলার সময় বড্ড কম। কংক্রিটের জঙ্গলে নেই খেলার মাঠও। তাই কম্পিউটার গেমসেই সময় কাটে। একটু বড় হতেই সিঁধ কেটে ঘরে ঢোকে সোশাল নেটওয়ার্কিংয়ে মজে থাকার বিপদ। কখনও কৈশোরের শুরুতেই শেষ হয়ে যায় জীবন। নেতাজি ইন্ডোর স্টেডিয়ামে ক্লাবগুলিকে অনুদান বিলির অনুষ্ঠানে এ সব নিয়েই উদ্বেগ প্রকাশ করলেন মুখ্যমন্ত্রী। ছাত্রছাত্রীদের সঠিক মানসিক বিকাশের জন্য স্কুলে স্কুলে খেলাধুলোর প্রসারের ওপর জোর দিচ্ছেন মুখ্যমন্ত্রী। এ জন্য নতুন নীতি তৈরির কথাও জানান তিনি। খেলাধুলোকে আর পাঁচটা বিষয়ের মতো নিয়মিত পাঠক্রমের আওতায় আনার ভাবনাও রয়েছে তাঁর। খেলাধুলোর মাধ্যমে চরিত্র গঠনের ওপরও এ দিন জোর দেন মমতা।